
COMEDIE IN UN AT 


PERSONIS: 


MENI marit di 
TARESIE. 
LISE lor niore 
JACUM. 


In un pais dal Friul, al timp di ué. 


Un tinèl di campagne, In fons une puarte che dà su la strade a traviars di un ort. 
A man drete la puarte de cusine. A zampe doi balcóns, e fra miez une scune. Quasi in 
miez de stanze une taule e qualchi ciadree. In fons, a drete de puarte, une credinze, e 
parsore un quadri cun t'une fotografie in grant, cun t' un vél neri. Denànt dal quadri 
un väs cun flors flapis. 


SCENE I. 
MENI, LISE, po TARESIE. 


MENI (al è donge de (aule e al scielz Р un zei dai piärsui, c'al met un 
a un t'une cestele). 
Lise ('e fas drindulá la scune e ciante sotvós ): 


O ce biele ste bociute 

O ce biel chest rizutin 

Jo ti cianti: fàs la nane, 
Fas la nane, mid bambin! 


MENI (sotvós): Duàrmial ро? 
LISE ("a fas di sì cul ciàf e va di lunc a ciantá ) : 


Jo ti cianti: fas la nane, 
Fas la nane miò bambin! 


EM. = 

MENI. No ti а lassade durmi nuie cheste gnot, vere ? 

LISE (slontanansi de scune): Pöc. L’& stat simpri dismòt. 

MENI (cun premure): C’ al stei pöc ben ? 

Lise. No cròt! 

MENI. E’ saràn i dinc’. 

Lise. No jé ore ancimò. 

MENI. Come nd? L' à vot més subite... 

LISE. E’ scomenzin squasi duc’ a nüf, a meti i dinc’. 

MENI. 'Orpo da l’ombre, ce al di vé alore ? 

LISE. Al duar masse di di!! No ai vat timp di tignilu sù iar e cussi al 
mi a fat mated la gnot. 

MENI. Ben, ciale mo: vué jo resti a ciase ; quant c' al si dismóf lu braz- 
zolarai jo, se tu tu As qualchi vore di fa. 

LISE. No laiso in campagne vué? 

MINE. Larai sul tart, tant par dá un cuc. Za, lavorá jo no pues e quant 
che ’o ai vidüt ce che fasin i umins ’o ai fat dut chel c' o pues. 

LISE. Si, ma lá une volte sole al di è come no lá. Bisugne tigni 
simpri i voi sore che int se si úl che lavori. 

MENI. Ah! che lavorin, si. Dis po, Lise, ce ti pärino chesc’ piársui? 

Lise. E’ son propit biei. Ma parce staiso a scielzi i plui grues? 

Meni. Ai di puartánt quatri al miedi. 

LINE. Al miedi?! Parcè ? 

-MENI. Piar omp! Bisugne pur ricuardási di lui, ogni tant. 

Lise. Eh! Mi par che no lu dismenteais, nd! A Nadal i ciapóns, a 
Pasche i йз, cumò lis pom 

MENI ( faidngi la peraule): No ti ricuardistu ce c'al à fat pal nestri 
púar Toni?.. 

Lise. Mi ricuardi ЕЯ ma se invezi di lassálu muri lu vés fat vivi, vò 
i puartaressis la ciase!!.... 

MENI (istes de prime): Tas, tas. Se si vès di lá daür di té... 

LISE ( grintose): Cid! Jo no i ciati nuie di straordinari in dut chel che 
al а fat il miedi. Al vignive a visitálu dós o tre voltis in di, vere... 
Ma in fons nol à fat che il sò mistir, parce che lu à lassât muri, 

MENI. Lise! Lise! Jo ti compatis parce che ’o sai capiti. Però, cumò, 
dopo un an e plui de disgräzie, il dolor di vé piardüt 1’ отр, nol 
Varès di fáti ingrate. E po, se jo... se jo... m’ intindistu?... jo il 
pari... 

Lise (f. la p.): Sit, sù, anin: no stait a scomenzá, cumò. 

MENI (continuant): ... cun dut che lu ai piardüt... 

Lise. Ma us prei! Savés che us fas mal a ricuardá... 

MENI (i. di p.): ... dopo chel c' o ài patit... (al suspire). 

Lise. Vin patit duc’! 


MENI. Si, si: ma come mè... 

LISE. Уб e la mame par un cont, jo par un altri... Piardi l om dopo 
sis mès di matrimoni, prime ancimó che nassès ché creature}... 
Po viodeiso: jo soi triste par chel, qualchi volte. Il dolór al è 
sempri vif; ma si sa, il timp lu fas come indurmidi dentri di mè. 
Chel che no mi da pas Pë il pensá che a vinc’ e tre ains, soi 
restade sole cun t’ une creature che no cognòs sò pari! 

MENI. I al farin cognossi nó. Si, sù, coràgio. 

Lise. M'al fas jo il corágio: ma podés ben crodi, ve, c'o ài bisugne 
di sfogá la mé räbie su qualchidün. Nol sarà just che m'a la ciapi 
cul miedi, sin d'acordo; ma no pues fá di manco... Al jere lui 
infin, c' al veve te' sós mans la vite di Toni. Parcè no al savüt 
tignile cont?!.... 

MENI (sério): Lui l'è un om come nó. Toni I’ ere tes mans di Dio. 

Lise. Podé lá, cuintri di chel! 

MENI ( fuart): Lise ! ? 

Lise. Eh! Уб no vés piardüt dut, piardint uestri fi; ma jol... 

MENI (i. di p.): Tu às pur tò fi... il sò fi.... 

Lise. L'è piés, posto che sd pari nol è plui vif. 

MENI. Fin c'al vif sò nono, un pari lu vara simpri, ricuàrdital, e no 
sta disperáti par chest. Lis disgrazis bisugne savé cialális tai voi, 
se no si Al che copin dal dut. E po, jódistu là? ( al mostre il 
quadri lacât al mur): Toni l'è simpri cun nó. L'è come se nol 
fos muart! Al frut i insegnarin a cognòssilu e a voleigi ben cussì. 


: (Lant donge de scune): L’& dut sd pari, chel benedét; no tu jodis 
ce che i somee... (Ripiansi tal discórs): Dut sò pari, quant c' al 
ere pizzul. 3 А 

> Lise. No stait tociálu, che m' al sveais! 


MENI. Fantulinüt! 

TARESIE (`e jentre a man drete, cun Рип zei plen di Ыапсіагіе. Jodint 
Meni donge la scune, i domande cun premure): Ce Al il frut? 

Lise. Nuie, nuie. 

TARESIE. Sestu stàt dal miedi po, Meni? 

MENI. 'O voi cumò. (Al va donge la taule e i mostre i piärsui tal'zeùt): 
Ciale mo, ce ti pàrial? 

TARESIE. Co tu as fat tu! 

Lise. E vò, mame, dulà vaiso cun chel zei? 

TARESIE. 'O scugni lá a resentá chestis strazzis, ve... ’O vevi za mitüt 
a suid, e l’àiar mi à fat cola dut. 

Lise. Larès jo; ma il frut cà.... 

TARESIE. Po no sta pensdi, tu. Fas ben jo. 

* MENI. (zerciant d’ involuzzä il гейі in un favaitiz): Tarésie, dami une 


man, cà... ? 

Lise. Us judi jo, pai. Lait, lait vó, mame. 

TTARESIE. Ben, mandi. ("E passe donge la scune e i dá une cialade di 
afiet al frutin). 

Lise. No stais migo tant, vere ? 

TARESIE. Ah! ce ustu stà, nance miez’ ore. ("E va fur. Par un moment 
no fevelin). d 

MENI (dopo vé leat i pics dal tavaiüz parsore dal zeüt): Cumò al va 
ben. Nomo c' al fás plui figure cussi ? 

LISE, Si, si. 

MENI. Il ciapiel... (al si met il ciapiel) ... il mid bastón... e vie. 
Mandi, Lise. Se il frut si svee, tenlu sú; quant c'o torni lu braz- 
zolarai jo (al va fur). 

Lise. Sì, si: m'al vés za dite. 


SCENE Il. 
LISE sele, po JACUM. 


LISE. Uf! ce stufe! ce stufe c' o soi! Mi par di jessi in un convent! 
(Voltade viars il ritrat di Toni): E tu, mi capissistu ? Capissistu che 
no pues lä indenänt plui, cussi? Migo parcé che ti vedi dismen- 
teat! migo parcé che no ti vueli plui ben! Ti ricuardi, ti vuei ben 
ancemò; ma cimüt puèdio lá indenant cus: . ala mé età Е 
po, par nestri fi, c’ al ë tant pizzul e c' al à bisugne di un aiüt c’ al 
sei plui fuart e plui zovin di chel dal nono l... (’E las, sintint vigni 
qualchidün viars ciase): Ah! Jacum ! 

JACUM (jentränt): Bon di, Lisel 

Lise. Oh Jacum! sestu tu? 

JACUM (vignint donge, cun confidenze): Cimút? novitäz ? 

Lise. Nissune. Tu sas che jo no ’nd ài mai e che lis spieti di tè.... 

JACUM. Si... 

LISE. E ce disino ? 

JACUM. Chel che àn dite simpri. 

Lise. No vuelin?! 

Jacum. Nò! No an mai dite di no volé, lor; ma, cid! a lor, i par che 
il frut al sei un impedimént. 

Lise (squasi ofindude): Parcè un impedimènt? Se nol vès un pari... 
vuei di s’ al fòs fi d’une mé colpe, 'o capis; ma un nom lu à: un 
nom rispetát, onorát!.... Dunce?!.... 

JACUM. L” ë ce che i dis simpri ance jo; ma lor la pensin in t’ un’ altre 
тапіеге!.... 

Lise (£. la p.): No son conténz che tu mi sposis: eco cimút che la 

pensin! Pretindarán alc di plui par tè, forsit varan za mitüz i voi 
sore qualchi altre.... 

JACUM. Nó, nó. I miei ti cognossin ben e san che tu meritis il mid nom. 

Lise (i. dip.) E alore, se son conténz di vémi, parce tantis dificoltaz 
pal frut ? 

Jacum. E’ disin che il frut, quant c’an’ vignissin dai altris, al podarès 
jessi motif di disgúsc'; al podarés... ce sao jo.... 

Lise. Ah! ce poris! L’é tant pizzul, che tu impararás a voleigi ben 
come a un fi vér. 

JACUM. Ben i ’n’ vuei za, parce c'al è tó. 

Lise. Tu volaressis dí che a mi tu mi’n’ vuelis tant?.... 

JACUM. Ti'n' vuei. 

Lise. No ti crót, pancè che se tu fossis inamorát come che tu disis, tu 
varessis cirüt di eonvinci i tiei, e inveci P ë plui di un més che lin 
indenànt cussi a tire e mole, senze concludi nuie. 

JACUM. Oh! nuie po 1? 

LISE. Eh! Mi par, dal moment c'o sin simpri al stès pont! 

JACUM (subite): Nó po; che une volte i miei a’ disevin nd, nó 
e nó! 

LisE (di grinte): E cumó ce disino ? 

JACUM. Lu disin in un' altre maniere: eco. 

Lise. Ma il fat nol si càmbie. E jo intànt *o patis e (cun furbarie) 'o 
deventi vece tal spietä.... 

Jacum. Tu deventis simpri plui biele, Lisute. 

LISE. Ah! si? Ti pläsio plui patide ?.... Alore s'a é cussi, lin indenànt 
ancimò; e quant che tu volarás sposámi tu vegnaràs a ciolimi sù 
dal jet. ( Cambiant estro): Ma no tu capissis che jo 'o mi consumi 
di par di, ca dentri? 

Jacum. Parcè che no tu ti fidis di mè! 

LISE. Nò, parcè c'o soi masse zòvine par vivi sole come c' o vif... E 
ance parce c'o ài pore che i vècios e’ sepin alc. Tu sds: lore” 
pretindin che jo no mi torni plui a maridá, e guai se vegnissin a 
savé che i vuei ben a un altri om che nol sei chel c’ al è muart. 

JacuM. E pur varán di rassegnási!! E po nol è migo dit che: tu i 
fasis un tuart a püar Toni... posto che tu ti sposis ance par il ben 
dal tò frut.... 

LISE. Ance par lui ma nò dome che par lui. Capissistu, Jacum? nò 
dome che par lui: ance par mè. E chest savé che jo ’o brami di 
jessi to, di scomenzá un’ altre vite... mi fas mal. Mi displas di 
podé vé un desideri mid, e di coltivimal ca, in miez a chei doi 
vècios che mi crodin tacade a la memòrie dal püar Toni; che no 
capissin come che jo, senze vélu dismenteát, puedi vé un altri 

afiet. E mi par d'ingianáju, mi par come di robá il ben che mi 
vuelin. Par chest, ance, ’o vorès che tu ti disbratassis a la svelte. 

Jacum. E no tu puedis di che no ciri di fa di dut par decidi i miei. 
Capis ance jo, che chest stat di robis nol pues lá indenánt, par 
tè. E po, sietà, quant che si fil ben come che ti ’n’ vuei jo, alè 
dolorós.... 

Lise. Ti prei, alore: cir di distrigáti. Jessi malcontènz in doi par une 
piche dai tiei! 

JACUM. Ma no jé une piche, cródimal. 

Lise. Ce ise, po, dal moment che no an nuie di dí sore di mè ? 

JACUM. L'é un scrupul, il lor. Ti ài pur dite: е’ An pore che il frutal 
sei un ostacul pa’ la nestre pas. 

Lise. Poris che vegnin parcè che no san che il nestri afiet al è grant. 
Vorès podé fevelà jo cun tò pari e cun to mari! Sarès sicure di 
ciatà peraulis par convinziu, jo... 

JACUM. Cródistu che jo no sedi bon di ciatális, chés peraulis!? 

LISE. Se tu sês bon, l’è segno che fin cumò no tu ás volüt. 

JACUM. Cumò tu deventis triste! (Al si slontane, un póc inrabiät). 

LISE. No stà ciapále su chel ton, cumò.... 

JACUM. Si disarès quasi, che tu sés la sole a desiderá lis nestris gnozzis. 
Come se tu fòs vignude tu-a cirimi; come 5” о fòs stat jo a fáti pati 
е а fáti suspirá. 

Lise. Anin, anin, Jacum; no stà straviá cussì lis mès peraulis... 

JACUM. Ogni di la stesse storie... 

Lise. Ven ca, ven ca, fasin la pas! (/ va donge). 

JACUM. A un pat: che no tu vedis di tratámi plui cussi. 

LISE. No ti tratarai plui cussi. Ma tu, peró... 

JACUM (c'al capis): Jo, vué, farai l' impussibil, pur di decidi dal dut 
i miei. 

Lise. Braf! Tu jodarás mo, alore, se no larin simpri d’ acordo! 

JACUM. Jo, par mè, 'o rispuint. 3 

LISE. E jo ance. (Sí bussin) E cumò, mi displäs, ma tu devis lassámi. 

JACUM. Propit sul plui biel!.... 

LISE, Eh! ce disarèssistu se capitäs in сіаѕе mé madone o mid missèr! 
E no puedin intardási, sastu.... 

JACUM. S’al rive qualchidún, ciatarai une scuse.... 

Lise. Nö, nó: tu le ás fate za dös voltis. Podaressin suspietá, e alore.... 
Ciò.... cè ti vèvio dite jo.... Vè mé madone che ven indenant.... 
Va, va svelt, Jacum l.... 

JACUM. Ma lasse.... 

Lise. Nò, nò, va vie ( Lu sburte fur). 

JACUM. Cheste sere ?.... (Al è quasi fur). 


= oF 


Lise. Nd, no pues. Forsi domän di matine... Mandi! (’E torne dentrie va 
a sintási donge la scune; "e lavore). 


SCENE III. 
LISE e TARESIE. 


TARESIE (jentre série, ciale la niore, ciale atör, e suspire). 

Lise. Sès stade svelte. 

TARESIE. Nance masse!.... 

Lise. E cemüt voléviso stä di manco? 

TARESIE (senze badái) Isal vignüt qualchidin?! 

Lise. Nò, nissùn. 

TARESIE. Mi pareve di vé vedüt.... 

Lise. Oh! 1' ё passat sior Jacum e al à dat un cuc. L'è vignüt a viodi 
il frut. 

TARESIE. L'A di ciatálu biel, parce che jé za la tiarze volte c'al ven 
a viodilu, il frut! 

Lise. Mame, si disarès che us displàs! z 

TARESIE. Mi displis... Nò pal frut, sastu, chel fantulin, che anzi s'a 
ven int a viodilu, jo mi sint tant superbe di lui, che Dio lu sa; 
ma par tl... я 

Lise. Come, par тё?! Soi ance јо contente come c’o disés уб. 

TARESIE. Jo dis che nol è biel che vegni int, quant che tu sês solel.... 

LISE. Alore quant с” о lais fur, siaráimi a сїйї e cussì nol vegnara nissün... 

TARESIE. Oh! Al è ben e mal à seconde di cui c'al ven.... 

Lise. Sior Jacum al è un om di sest c' al vegnive simpri par ciase ance 
quant c’ al ere vif pùar Toni! 

TARESIE. Si, ma al ven cumò quant che tu sês sole, e chest nol è 
biel. Son za tre voltis che lu ciati culi.... 

LISE. Vué nol si ё nance fermat; l’ ё restàt su la puarte. 

TARESIE (che fevelánt 'e à mitât jù il zei in t' un ciantòn, e à mot qualchi 
ciadree, ciale la niore): Ah nol è enträt?! 

d LISE (in presse): Nò. 

TARESIE (la ciale, po 'e tas. 'E va donge il riträt del fi): Tu ti ses 
dismenteade di cambiái lis rosis.... 
Lise. No soi nance lade tal ort, ué. Lis varès cambiadis cumò. Daimi, 

| daimi са... _ 

y TARESIE. Nò, nò, o fas jo....-('E va fur un moment e torne cun treo 

quatri rosis. Intänt che cámbie l’aghe): Une volte però, cheste 

jere la prime vore che tu fasevis.... E ance l'altre di ai scugnüt 

cambialis jo; e la setemane passade lis á cambiadis to pari. 


| 

Lise (par cambiá discórs): Veso di meti a suid cheste robe?.... 

“TARESIE. Tu fasaressis ben a no dismenteá ciartis atenzions ance par 
nó, püars vécios... che za si viodin.... 

Lise. (un póc nervose): Mame, mame.... (Tornánt calme): Us ai do- 
mandát s' o ái di meti a suiá.... 

TARESIE. Si, 'o voi cumò. 

Lise. Ma lassait c'o fasi jo ("E va fur cul zei. S' incuintre cun Meni 
c'al jentre): Lu veso ciatat po? (Vie). 


SCENE IV. 
“TARESIE e MENI. 


MENI (jentrant a Lise): Lu ai ciatàt; lè stät contentòn, chel püar 
om. (Al jentre, e al viöt Tarésie donge il riträt). Sestu za tor- 
nade, tu? 

TARESIE. L'è za un pòc che soi cà. 

MENI. Oh il miedi 1' ё stàt contentòn, sastu. Al mi à ringraziát tant e 
al а dite che ti saludi. 

“TARESIE (serie): Grazie, grazie. 

MENI. 17 ё tant un bon om! Al si ricuarde di nestri fi, come nó, quasi. 
Sastu, Tarésie? e’ vin simpri ciacarát di lui in dut chest timp. 
TARESIE. Varessin di ricuardálu duc’, nestri fi, parcè c’ al ere tant bon 

e tant braf I... ("E suspire). 

MENI. Sì luil... Ma no zovel... (’E tasin par pòc). 

TARESIE. Meni... 

MENI. Ce isal? 

TARESIE ('a segne lis rosis): Lis Ai cambiadis jo, sastu, ance ué! 

MENI. Ah! E ce de dit? 

TARESIE. C’a si é dismenteade.... come lis altris voltis.... 

MENI. Son scusis !.... 

TARESIE. Si, e fas mal sintilis dí.... Specialmentri.... ('E fis). A 

MENI. Specialmentri ?... 

TARESIE. ("E continue a tasé) Eh!... 

MENI. Avanti, ce volèvistu di? 

TARESIE. Eh!.... nuie.... 

MENI. Nò, corpo dal diaul: alc tu vevis di dimi! Dunce, sù, no sta 
vé serüpui. 

TARESIE. Vevi di dí: specialmentri dopo une bausie. 

MENI. Une bausie? A riguart di ce? 

TARESIE. Mah! Je mi à dite c' al si ere fermât dome che su la puarte; 

jo inveze soi sigure di vélu viodat ben vigni fur di cà, e plen di 
presse ance, parcè che mi vevin viodude vigni indenànt. 

MENI. Vigni fur di cà? Ma cui in nom di Dio I? 

TARESIE. Jacum. Jé la tiarce volte с” al ven in ciase quant che jé sole.... 

MENI. E Lise lu lasse vigni ?!... 

TARESIE. L'è chel che vorès savé ance jo. Parce che se je fòs d' acordo 
cun lui.... sarès segno.... che Toni plui nol conte par je.... sarés 
segno.... mah! vorès falámi! 

MENI. Nol pò jessi vèr. (Al riträt) No sta cro i tu, sastu, no sta crodi: 
no pò véti dismenteàt.... (A Tarésie): Ma tu ce i àstu dite? Ce 
i àstu domandat ? 

TARESIE. Ce vèvio di di! Ce vèvio di domanda?! I ài dite che fas mal, 
eco, a lassà vigni dentri un zovenòt, quant che jé sole. 

MENI. Mal! malissin 'e fas! E je ce ti ae rispuindút? 

TARESIE. Mi à rispuindüt che nol jere enträt nissün e che Jacum l'ere 
fér su la puarte. 

MENI. E à dite une bausie, tu disevis!? 

TARESIE. Cid, jo podarés zurá che nol ere fér su la puarte... di vélu 
viodòt vigní fur, invezi.... 

MENI (seri): Vuei fevelaigi jo, cumò. Dulà ise? 

TARESIE. Nò, Meni, lassin sta; si podarès fa piès! Sietin... viarzin i voi... 

MENI. Nó, nó, vuei fevelái subite. Dulà ise? 

TARESIE. A meti a suid la robe, tal ort. 

MENI. Va, va a clamále. . 

TARESIE. Pense Meni, se invezi.... 

MENI. Va, va svelte. E che vegni cà subite.... e tu, cidine.... ( Ta- 
résie vie ). 


SCENE V. 
MENI po LISE. 


Ment (al si puarte la man al ciáf, al va sù e jú par la stanze, pinsiròs): 
Guai, guai, guai a je.... Ma no sta vé pore, sastu fi! Savarai jessi 
just, come che tu saressis tu! (Come s' al si ricuardàs di alc): Ah, 
lis peraulis di mé comari Sante!.... Guai, guai a ti, Lise! 

Lise (entrant): Mi clamaiso, pai? 

MENI. Si, ’o ai di feveláti. Ven cà (£ lui al va a siará la puarte). 

Lise. Ce veso di dimi? 

MFNI. Cumò, cumó! (Al va donge di je): La veretát, sastu, dute la veretat! 

Lise. Ma.... 

MENI. Lassimi fevelá. Cui isal stat cà, intant che tu sês restade sole? 

Lise. No stait a crodi, saveiso! 

MENI. Ce no do di crodi? 

Lise (confuse): Al si é fermat su la puarte a domanda dal frut. 

MEN сот, nomo? 

Use, Lui, si. 

Mex. E mo jé la prime volte c'al ven! 

se. N, ma... 

Miss. No je la prime volte c’ al si ferme a fevelá cun tè intant che tu 
> sole in ciase! E ance vué al è entrát, vere? Parcè che nol 
Si È dome fermát su la puarte, al è jenträt cà. Al à fevelát cun tè. 

Use SI ma dal frut, vin fevelàt. 

MEN E alore parce àstu neat? parce dí che nol è jenträt? 

Use Pai... pai... tantis domandis, tanc’ parcè.... Ma chest |’ è un inte- 
rogatori ! 

Mix Eco, brave, tu ás ciatàde la peraule. L'è come che tu às dite 
ta: un interogatori! 

Lose. Ma parcè?.. 

MENL Parcè che vuei savé dut. 

Ese. "O volès savé dut! Ma ce veso di savé?! Par di cussi, уб dova- 
ressis suspietá alc di brut tal mid mit di vivi! ce viodeiso di 
brut, ce mal crodeiso che ’o fasi? No vivio sot i vuestris voi? 

MENI Eh, jo qualchi volte ’o ài scugnüt siaräju par parámi vie la voe 
di viodi masse! No ài dat pés mai a tantis pizzulis disatenzions, 
a qualchi to moto di fastidi; ài dovút stropámi lis orelis plui 
«ji une volte, par no sinti il ton dur da la to vôs che no mi rispuin- 
deve plui come un timp! E quant che qualchidùn mi vignive bu- 

© sinànt: < E cemüt cun vuestre niore? Jé zòvine, ch!.... E starae 
simpri cun vò po? > — jò a ché lengate i rispuindèvi mal, e dentri 
di mè la clamavi maligne, triste. E mi fasevin mal chés peraulis 
parcé che ’o capivi che ti ufindevin, che volevin fami dubità di tè. 
No volevi dubitá di tè, no volevi, parcè che mi pareve di manciáti 
di rispiet e di ufindilu ance lui, cussì! Mi davi dal basoàl, alore, 
e no jeri content fin tant che no vevi ciatàde une scuse a qualchi 
fo disatenzion; ma cumò che tu sès tu a volémi ingianá.... nd, no 
mi rassegni.... nò... 'o vuei savé dut. La bausie mé, mi dave si la 
pàs, ma la to, me la ciol! La bausie mé me la comandavi jo, 
ma no vuei sopuartá la to. Astu capit? 

LISE. Mi rimproverais une bausie, ma doprais ciartis peraulis che vuelin 
dí ben plui! 

MENI. E alore fevele. 

Lise. No ai nuie di di, dome che no ai mai manciát al mid dové e che 
nissün peciät 'o ài di rimproverámi. 

MENI. Intindinsi ben su cheste peraule peciät. E par intindisi: parce 
cirial di vioditi quant che tu sés sole, chel sior Jacum?! 

Lise. Parcel parcè!? Oh insume! jo no crót di dovéus di altri, e no us 


Siae 


crót in dirit di domandámi di plui. Soi la vèdue di vuestri pùar fi, 
soi in ciase vuestre, sì, ma quant che us ài dit che la cuscienze 
no à nue di rimproverámi, baste: doveis contentäsi.... 

MENI. Ah nó! 

Lise. Nó?! Ma ce pretindeiso di mé? 

MENI. Jo 'o pretint.... 'o pretint che.... (al si comóf un póc a la volte) 
la femine di mid fi, in ta la so ciase, in miez ai soi doi vécios, ’a 
si sinti donge di lui, cumó, come prime e come simpri. Jo pre- 
tint.... anzi, nò, crodevi che jo, tu, Tarésie, duc’ chei che i an volüt 
ben e che àn vivüt plui donge di lui, e' si formassin in cheste so 
ciase come une religion di ricuarz-e vivessin par lui e in lui, in 
ché creature là che varessin cirüt di tirá sü buine, generose come 
c'al ere lui, in müt che i someàs, nó dome che te muse, ma 
ance tal sentiment. Alore si vares podút dismenteá la nestre di- 
sgrázie; e il nestri Toni, tornát frut, al sarès vignüt sù un póc a la 
volte, frutàt, zovenòt, om; al sarès stat come se invezi di muri, al 
fòs tornàt indaür cui ains... (quasi vaint) eco... come che al 
fos tornat indaür cui ain cussì.... cussi.... nò muartl.... 

Lise. E no si seso mai domandat, v6, s' al ere pussibil dut chest? Si 
seso mai domandát se jo, come vó e la mame, varés podút con- 
tinuá a vivi cussì, simpri cussi? Par уб I è just che l' unic fin de 
vuestre vite al sei chel: ciri di fa vivi il uestri fi tal nevót, Ma jo, 
jo, la mari dal pizzul, cimút varèssio podút meti in lui duc’ i miei 
afiez ? Toni, jo i volevi un ben dal dut diferent di chel che i volès 
vó. Il vuestri nol podarà mai тигі e no podarés mai volé I’ istés 
ben a altris; ma jo, ance senze dismenteá Toni.... P 

MENI. Ah nò! no tu puedis !. Ricuarditi il ben che ti à volüt mid fi! Tu 
eris sole, ti à dat lui une famee; nissün pd voléti il ben che lui ti 
à volüt.... 

LISE. Nò! No mi à dade une famee, parce che mi voleve ben: nò. Al 
mi à volút ben parcè che fòs jo la so famee. (Cun comozion): 
Eco... eco là la so famee, eco il so dut, s'al fòs ancemo vif.... 
CE tas un moment. Po, di grinte): E diseimi mo: jo zövine, jo frute, 
quasi, puèdio vivi e contentámi dome di ricuarz? Puèdio rassegnámi, 
zóvine come che 'o soi, a restà simpri sole, quant che un om braf 
e onést al mi ufris il so nom e il so ben! No ао plui il dirit jo di 
formámi la mé famee par chel frut c' al podarés ciatási masse zovin 
senze afiez? Jo no lu ài dismenteät, il pùar Toni! Jo 'o sint par lui 
amicizie, stime par vémi dat il so nom, ricognoscinze par vémi 
fate mari... ç 

MENI. Al dovarës bastáti... t 

LISE. Nó, no mi baste, parce che a la mé etát, l'amór no si va a 


AMOS 


cirilu; P è lui c' al ven a cirinus e quant che nus à ciatáz, al nus 
vinz, al nus dòmine; e alore bisugne rassegnási e acetálo. Eco parcè 
che jo no mi sint di vé colpe di nuie. Eco parcè che no cröt di 
vé fat nissún tuart a lui. E vó, se mi capis, une sole robe po- 

“darès pretindi di mé: c'o resti degne dal nom che Toni mi a dat. 
Ma chest Pè inutil che lu pretindés parce che jo і ten come vó, 
al mió onór. 

MENI. Se tu ás chest concét dal onór, jo and ai un altri che nol mi 

permèt di tigni in ciase une fèmine che no sei la fèmine di miò fi. 

Lise (cun supiarbie): E nojé nance mé intenzion di restá. A so timp us 

lassarai. E cui sa che par alore no si vedi di lassási plui in pas!? 

MENI. No tu mi as capît! Cà no si trate di spietà. Tu as dite che 

l'afiet che tu sintivis par Toni, vué tu lu sintis par un altri. Dunce 

spietà l’ è inutil. 

LISE (meraveade): Vie cumò, varès di 14??!... 

MENI. Viel 4 

Lise. Mi metèso su la strade?! Më e miò fi?! 

MENI. Nò to fi! Tu, tu, tu sole! 

LISE. Jo sole? E il frut?! 

MENI. Nol a cognossît so pari: vin di ricuardáial nó. Tu no tu puedis 

ricuardáial, posto che tu lu ás dismenteät. 

LISE. Oh nò, si falais: jo no abandoni miò fi. Nissune fuarze di om 

'e vinz I’ afiet di une mari! 

MENI. L’ par mid fi che jo ti dis: vie, vie! 

LISE. Si, ma cul mid frut.... (Si tire donge de scune). 

MENI (come mat): Lassilu stà, sastu, il frut! 

Lise. Ah, no sès just! No vés il dirit di parámi fur di ciase. Jo no 

ài peciat.... 

MENI. Tu ás dat a un altri chel che tu ás di mior: la to anime, il to 

afiet. Vie, vie, subite! 

LISE. 20 larai si.... larai; ma no podarés ciolmi mid fi. (Si tire plui 

donge de scune) ’O äi la lez e la justizie da mé bande, jo. 

MENI (furiós): No sta fevelá di justizie. La lez forsit sarà cun tè. E 

no m’impuarte di je. Làssile vigni in cheste ciase a puartámi vie il 

frut. C’a vegnin Jor cun la fuarze a puartimal vie; ma tu nd, tu 

nò, sastul 

LISE (donge de scune): L’& miò.... (fas par ciapálu sù). 

MENI (alzänt une ciadree e lant incuintri di je): Nò! Guai se tu lu 

tocis. Va fur, va viel.... 

LISE. Jü se ves coràgiol... (Si poe su la scune cu lis mans e si presente 

denànt dal vècio quasi a spietàlu; il frut si svee e al vai fuart. La 

fèmine si volte di colp, si plee su la scune e cir di calmálu ): Се 


А-А m толза. 


astu tu, animute? ce isal? ve la mame, la mame, пїпїп! vele са 
la mame! soi jo, la mamute to! soi donge di te! Duar, ninin..... 
(Л frut al continue a vai e Lise lu cocole e nizze la scune; po 'e si 
met a ciantá la nine-nane che ciantáve in principi dal at): 


O ce biele ste bociute 

O ce biel chest rizzotin 
Jo ti cianti, fas la nane, 
Fás la nane, mió ninin! 


(Un póc a la volte il frut al si calme). 

MENI (a pene cal sint a vai il nevót al si ferme, al lasse colà la ciadree 
e, plane planc, al si tire indaür fin sot il riträt dal fi. Rivät sot, 
lu ciale, e lassansi colá su une ciadree, al si cuviarz la muse cu' lis 
mans e vaint ): Piar Toni.... Toni mid.... No pues, no pues.... tu 
viodis!.... (/ntánt Lise plancùz 'e ciante e it frut cuietàt dal dut al 
s' indurmidis ). 


(Tendón) 


BRUNO PAOLO PELLARINI. 


Nota: A questa commedia fu assegnato l'unico premio del concorso 1921 indetto 
dalla Filologica per un lavoro scenico dialettale. 


